สกู๊ปหน้า 1 : ไปขุดทองต่างแดน 1 แสนตำแหน่งรออยู่
ไปขุดทองเป็นศัพท์เปรียบเปรยถึงคนไทย ที่เดินทางไปทำงานในต่างแดน ถือเป็นโอกาสแสวงหาโชคที่มีค่าตอบแทนเป็นสิ่งล่อใจให้หลายต่อหลายคนเฝ้าฝันอยากเดินตามด้วยคำบอกเล่าของหลายๆคนที่กลับจากทำงานในต่างแดนว่าการไปทำงานในต่างแดนนั้น รายได้ดีกว่าประเทศไทยหลายเท่าตัวนัก ถึงแม้ว่าค่าใช้จ่ายจะสูง แต่ถ้าอยู่อย่างประหยัด เก็บหอมรอมริบให้มากๆกลับมาอาจมีเงินก้อนเป็นล้าน นอกจากจะปลดหนี้ได้แล้วยังมีเงินทุนตั้งตัวได้เนิ่นนานมาแล้วที่การไปขุดทองในต่างแดนคือความฝันของใครหลายๆคน ทั้งที่ได้ยินมากับหูพูดเล่าลือผ่านๆกันมาปากต่อปาก โดยเฉพาะการเดินทางไปทำงานในต่างแดนประเทศแถบตะวันออกกลาง ที่มีค่าจ้างแรงงานที่สูง ทำให้เป็นประเทศเป้าหมายปักใจที่จะไปขุดทองกันให้ได้กล่าวกันว่า นักขุดทอง ที่แสวงหาโชคในการทำงานในต่างแดน สำหรับแรงงานชายมักเป็นอาชีพใช้แรงงาน กรรมกร ส่วนแรงงานหญิงมักทำงานในภาคบริการโดยเฉพาะอาชีพยอดนิยมไม่พ้นงานนวดแผนไทยที่ถือว่ามีฝีมือระดับโลกแน่นอนว่าการเดินทางไปขุดทองทำงานในต่างประเทศอย่างถูกต้องนั้นมีขั้นตอนที่ค่อนข้างยุ่งยาก ทั้งการขอวีซ่า การขอใบอนุญาตทำงาน การหาตำแหน่งงานในต่างประเทศ การหาที่พักอาศัย อีกทั้งค่าใช้จ่ายในการเดินทางก็ค่อนข้างสูง แรงงานที่จะไปก็มักนิยมติดต่อผ่าน บริษัทจัดหางานปัญหาสำคัญมีว่า บริษัทจัดหางานที่ว่านี้มีทั้งแบบที่ ถูกกฎหมาย และ ผิดกฎหมายนักขุดทองไม่น้อยยอมลงทุนกู้หนี้ยืมสิน ขายที่ขายทาง ทรัพย์สมบัติก้อนสุดท้ายของชีวิต เพื่อจ่ายเป็นค่ามัดจำในการเดินทางไปทำงานต่างประเทศให้กับบริษัทจัดหางาน แต่สุดท้ายกลับถูกหลอกบางคนก็ไม่ได้ไปทำงานในต่างประเทศ หรือบางคนก็ได้ไปทำงาน แต่ไม่เป็นไปตามข้อเสนอที่ทางบริษัทจัดหางานโฆษณาชวนเชื่อไว้อย่างสวยหรูแต่ในรายที่โชคร้ายหนักกว่านั้นก็มีหลายรายตกเป็นเหยื่อในขบวนการ ค้ามนุษย์ ถูกบังคับเป็นแรงงานทาส ถูกบังคับให้ขายบริการทางเพศโดยไม่สมัครใจด้วยอ้างว่าต้องทำงานใช้ หนี้ ที่ นายจ้าง จ่ายให้กับบริษัทจัดหางานเป็นเงินก้อนโตวันนี้มีข่าวดีมาบอก นักขุดทอง อย่าได้กะพริบตา ช้าอดจะหมดสิทธิ์หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน บอกว่า ปี 2563 มีเป้าหมายส่งแรงงานไทยไปทำงานต่างประเทศ 100000 คน โดยให้ลงทะเบียนทาง TOEA เพื่อความสะดวกแรงงานไทยที่ว่านี้จะถูกส่งไปทำงานในประเทศที่มีศักยภาพ มีโอกาสได้รับการพัฒนาทักษะฝีมือ เพื่อนำกลับมาพัฒนาเสริมสร้างศักยภาพของประเทศ โดยเฉพาะในสาขาที่มีความจำเป็นประเทศที่ได้รับความนิยม 4 อันดับแรก คือ ไต้หวัน จำนวน 34100 คนสาธารณรัฐเกาหลี จำนวน 12200 คนญี่ปุ่น จำนวน 7300 คน อิสราเอล จำนวน 5000 คน และประเทศอื่นๆ เช่น มาเลเซีย มาเก๊า ซึ่งเป็นแนวทางในการส่งเสริมการมีงานทำที่สามารถนำเงินตราเข้าประเทศได้จำนวนมากลงลึกในรายละเอียด สุชาติ พรชัยวิเศษกุล อธิบดีกรมการจัดหางาน อธิบายว่า กรมการจัดหางานมีบริการลงทะเบียนหางาน แจ้งการเดินทางไปทำงานต่างประเทศด้วยตนเอง หรือแจ้งการเดินทางกลับเข้าไปทำงานต่างประเทศ (Re-entry) ผ่านระบบอิเล็กทรอนิกส์ ทางเว็บไซต์ http://toea.doe.go.thลงทะเบียนออนไลน์สะดวก รวดเร็ว ลดขั้นตอน ลดระยะเวลาที่สำคัญลดค่าใช้จ่ายในการติดต่อราชการ และใช้บริการได้ทุกที่ ทุกเวลา โดยให้บริการครอบคลุมการลงทะเบียนแจ้งความประสงค์จะเดินทางไปทำงานในต่างประเทศแจ้งการเดินทางไปทำงานต่างประเทศด้วยตนเอง แจ้งการเดินทางกลับไปทำงานต่างประเทศของคนหางานที่เดินทางกลับประเทศไทยเป็นการชั่วคราว (Re–entry)นับรวมไปถึงการขออนุญาตนายจ้างพาลูกจ้างไปทำงานในต่างประเทศ การขออนุญาตส่งลูกจ้างไปฝึกงานในต่างประเทศ การขอคัดรายชื่อคนหางาน การขออนุญาตจัดส่งคนหางานไปทำงานในต่างประเทศ การขอสมัครเป็นสมาชิกกองทุนเพื่อช่วยเหลือคนหางานเพื่อไปทำงานในต่างประเทศและการขอนำคนงานเข้ารับการอบรมกรณีบริษัทจัดหางานจัดส่งตอนนี้ กรมการจัดหางาน กำลังเปิดรับสมัครคนหางานเพื่อไปทำงานกับบริษัท Sands China Limited มาเก๊า ธุรกิจเกี่ยวกับโรงแรมและกาสิโน จำนวน 70 อัตรา รายได้สูงสุดกว่า 40000 บาทต่อเดือนย้ำว่าเปิดรับสมัครถึงวันที่ 31 มกราคม 2563 ผู้ที่สนใจสามารถสอบถามรายละเอียดเพิ่มเติมได้ที่สำนักงานจัดหางานจังหวัดทุกจังหวัด หรือสำนักงานจัดหางานกรุงเทพมหานครพื้นที่ 1–10หรือสายด่วนกระทรวงแรงงาน โทร.1506 กด 2 กรมการจัดหางานบริษัทนี้รับสมัคร 2 ตำแหน่ง 70 อัตรา คือ Housekeeping Attendant (พนักงานดูแลทำความสะอาดห้องพัก) 50 อัตรา ค่าจ้างเดือนละ 11800 เหรียญมาเก๊า (MOP) หรือประมาณ 44300 บาท (อัตราแลกเปลี่ยนเงิน ณ วันที่ 26 ธันวาคม 2562)คุณสมบัติ มีอายุระหว่าง 21-35 ปี มีความสุภาพเรียบร้อยและบุคลิกดี จบการศึกษาระดับมัธยมศึกษาตอนปลาย (ม.6) ขึ้นไป ความสามารถภาษาอังกฤษระดับดี สามารถสื่อสารภาษาจีนกลางได้ หากมีความรู้ภาษาอื่นๆ เช่น ญี่ปุ่น เกาหลี จีนกวางตุ้ง จะได้รับการพิจารณาเป็นพิเศษตำแหน่งงานที่สองPublic Area Attendant (พนักงานดูแลทำความสะอาดพื้นที่ทั่วไป) จำนวน 20 อัตรา ค่าจ้างเดือนละ 11300 เหรียญมาเก๊า (MOP) หรือประมาณ 42500 บาทคุณสมบัติ มีอายุระหว่าง 21-40 ปี จบการศึกษาระดับมัธยมศึกษาตอนต้น (ม.3) ขึ้นไป ความสามารถภาษาอังกฤษระดับดี สามารถสื่อสารภาษาจีนกลางหรือภาษาจีนกวางตุ้ง จะได้รับการพิจารณาเป็นพิเศษทั้ง 2 ตำแหน่ง ต้องมีประสบการณ์การทำงานที่เกี่ยวข้องอย่างน้อย 1 ปีทำงาน 6 วันต่อสัปดาห์ วันละ 8 ชั่วโมง เข้ากะหมุนเวียน24 ชั่วโมงบริษัทรับผิดชอบตั๋วเครื่องบินจากประเทศไทยไปยังมาเก๊าเพื่อรายงานตัวไปทำงานและจากมาเก๊ามายังประเทศไทยเมื่อสิ้นสุดสัญญาจ้าง สุชาติ ว่า พร้อมจัดที่พักชั่วคราวตามที่กฎหมายแรงงานมาเก๊าและนโยบายของบริษัทกำหนด นายจ้างจัดอาหารให้ในระหว่างเวลาที่ปฏิบัติหน้าที่ มีประกันสุขภาพของบริษัทให้แก่ลูกจ้าง และสวัสดิการอื่นๆตามกฎหมายแรงงานมาเก๊าผู้ที่สนใจให้เตรียมเอกสารที่ใช้ในการสมัคร โดยจะต้องเป็น ภาษาอังกฤษ หรือ ภาษาจีน ดังนี้Resume หรือ Curriculum Vitae เป็นประวัติส่วนตัวโดยย่อของผู้สมัคร สำเนาเอกสารอ้างอิง (ถ้ามี) การรับสมัครในครั้งนี้ กรมการจัดหางานไม่มีแบบฟอร์มในการรับสมัครให้กรอกรายละเอียด ผู้สมัครจะต้องเป็นผู้จัดทำ Resume หรือ CV ด้วยตนเองค้นหาดูตัวอย่างได้จากเว็บไซต์เพื่อส่งให้นายจ้างพิจารณาคัดเลือกเบื้องต้นผู้สนใจยื่นเอกสารด้วยตนเองได้ที่กองบริหารแรงงานไทยไปต่างประเทศ อาคารสำนักงานประกันสังคมกรุงเทพมหานครพื้นที่ 3 ชั้น 10 ถ.มิตรไมตรี ดินแดง กรุงเทพฯ 10400 หรือยื่นทางไปรษณีย์ด่วนพิเศษนักขุดทอง แบบถูกกฎหมายข้างต้นนี้ รัฐ จัดส่งไม่ต้องกลัวถูกหลอกแถมไม่เสียค่าสมัครหรือค่าบริการใดๆทั้งสิ้น ผู้ที่ได้รับการคัดเลือกจะต้องจ่าย ค่าใช้จ่าย เท่าที่จำเป็นเท่านั้น.
ไปขุดทองเป็นศัพท์เปรียบเปรยถึง คนไทย ที่เดินทางไปทำงานในต่างแดน ถือเป็นโอกาสแสวงหาโชคที่มีค่าตอบแทนเป็นสิ่งล่อใจ
สกู๊ปหน้า1,ทำงานต่างประเทศ,แรงงาน,อาชีพ,นวดแผนไทย,อาชีพยอดนิยม,บริษัทจัดหางาน,ข่าวทั่วไป